CELEX: 32015D2311
Language: hu
Date: 2015-12-09 00:00:00
Title: A Bizottság (EU) 2015/2311 végrehajtási határozata (2015. december 9.) a bőrcsomósodáskór elleni görögországi védintézkedésekről szóló (EU) 2015/1500 és (EU) 2015/2055 végrehajtási határozatok módosításáról (az értesítés a C(2015) 8585. számú dokumentummal történt) (EGT-vonatkozású szöveg)

11.12.2015   
            
            
               HU
            
            
               Az Európai Unió Hivatalos Lapja
            
            
               L 326/65
            
         A BIZOTTSÁG (EU) 2015/2311 VÉGREHAJTÁSI HATÁROZATA
   (2015. december 9.)
   a bőrcsomósodáskór elleni görögországi védintézkedésekről szóló (EU) 2015/1500 és (EU) 2015/2055 végrehajtási határozatok módosításáról
   
      
         (az értesítés a C(2015) 8585. számú dokumentummal történt)
      
   
   (Csak a görög nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   tekintettel az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelvre (3) és különösen annak 19. cikke (1) bekezdésének a) pontjára, (3) bekezdésének a) pontjára és (6) bekezdésére,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (4) és különösen annak 4. cikke (3) bekezdésére,
   mivel:
   
               (1)
            
            
               A 92/119/EGK irányelv általános intézkedéseket határoz meg az egyes állatbetegségek elleni védekezéshez. Idetartoznak a bőrcsomósodáskór valamely gazdaságban való megjelenésének gyanúja és megállapítása esetén végrehajtandó intézkedések, a korlátozás alá vont körzetekben meghozandó intézkedések, valamint a betegség megfékezésére irányuló kiegészítő intézkedések is. Az említett intézkedések között szerepel a bőrcsomósodáskór kitörése esetén az egyéb ellenőrző intézkedések kiegészítéseként végzett sürgősségi vakcinázás is.
            
         
               (2)
            
            
               Az (EU) 2015/1500 bizottsági végrehajtási határozat (5) átfogó védintézkedéseket és korlátozásokat határoz meg a szarvasmarhafélék és spermájuk elszállítására és mozgására, valamint a bőrcsomósodáskórral érintett egyes görögországi területekről származó állati eredetű termékek forgalomba hozatalára.
            
         
               (3)
            
            
               Az (EU) 2015/2055 bizottsági végrehajtási határozat (6) megállapítja a szarvasmarhafélék a bőrcsomósodáskór elleni görögországi sürgősségi vakcinázására vonatkozó program meghatározásához kapcsolódó feltételeket. Ezen kívül az (EU) 2015/2055 végrehajtási határozat módosította az (EU) 2015/1500 végrehajtási határozat bizonyos rendelkezéseit, és a korlátozás alá vont körzetet kiterjesztette, hogy az ne csak Évrosz regionális egységet tartalmazza, hanem Rodopi, Xánthi, Kavála és Límnosz regionális egységeket is.
            
         
               (4)
            
            
               A görög hatóságok a Bizottságot 2015. október 19-én további kitörésekről értesítették Chalkidiké regionális egységben, október 21-én arról a szándékukról értesítették, hogy Chalkidiké, Theszaloníki és Kilkisz regionális egységekben bőrcsomósodáskór elleni vakcinázást kívánnak végezni, november 11-én pedig arról, hogy Dráma és Széresz regionális egységekben is vakcinázást kívánnak végezni. Ez megkívánja, hogy kibővítsék az (EU) 2015/1500 végrehajtási határozat mellékletében meghatározott korlátozás alá vont övezetet, valamint az (EU) 2015/2055 végrehajtási határozat I. mellékletében meghatározott területet, amelyen a vakcinázás elvégezhető.
            
         
               (5)
            
            
               Az (EU) 2015/1500 végrehajtási határozatot és az (EU) 2015/2055 végrehajtási határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az (EU) 2015/1500 végrehajtási határozat mellékletének helyébe a következő szöveg lép:
   
      
         „MELLÉKLET
         
            A 2. CIKK b) PONTJÁBAN EMLÍTETT, KORLÁTOZÁS ALÁ VONT KÖRZETEK
         
         Görögország következő regionális egységei:
         
                     —
                  
                  
                     Évrosz regionális egység,
                  
               
                     —
                  
                  
                     Rodopi regionális egység,
                  
               
                     —
                  
                  
                     Xánthi regionális egység,
                  
               
                     —
                  
                  
                     Kavála regionális egység,
                  
               
                     —
                  
                  
                     Chalkidiké regionális egység,
                  
               
                     —
                  
                  
                     Theszaloníki regionális egység,
                  
               
                     —
                  
                  
                     Kilkisz regionális egység,
                  
               
                     —
                  
                  
                     Límnosz regionális egység,
                  
               
                     —
                  
                  
                     Dráma regionális egység,
                  
               
                     —
                  
                  
                     Széresz regionális egység.”
                  
               
   
   2. cikk
   Az (EU) 2015/2055 végrehajtási határozat I. mellékletének helyébe a következő szöveg lép:
   
      
         „I. MELLÉKLET
         Görögország következő regionális egységei:
         
                     —
                  
                  
                     Évrosz regionális egység,
                  
               
                     —
                  
                  
                     Rodopi regionális egység,
                  
               
                     —
                  
                  
                     Xánthi regionális egység,
                  
               
                     —
                  
                  
                     Kavála regionális egység,
                  
               
                     —
                  
                  
                     Chalkidiké regionális egység,
                  
               
                     —
                  
                  
                     Theszaloníki regionális egység,
                  
               
                     —
                  
                  
                     Kilkisz regionális egység,
                  
               
                     —
                  
                  
                     Límnosz regionális egység,
                  
               
                     —
                  
                  
                     Dráma regionális egység,
                  
               
                     —
                  
                  
                     Széresz regionális egység.”
                  
               
   
   3. cikk
   Ennek a határozatnak a Görög Köztársaság a címzettje.
   
      Kelt Brüsszelben, 2015. december 9-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  HL L 62., 1993.3.15., 69. o.
   
   
      (4)  HL L 18., 2003.1.23., 11. o.
   
   
      (5)  A Bizottság 2015. szeptember 7-i (EU) 2015/1500 végrehajtási határozata a bőrcsomósodáskór görögországi előfordulásával összefüggő egyes ideiglenes védintézkedésekről és az (EU) 2015/1423 végrehajtási határozat hatályon kívül helyezéséről (HL L 234., 2015.9.8., 19. o.).
   
      (6)  A Bizottság 2015. november 10-i (EU) 2015/2055 végrehajtási határozata a szarvasmarhafélék bőrcsomósodáskór elleni görögországi sürgősségi vakcinázására vonatkozó program meghatározásához kapcsolódó feltételek megállapításáról és az (EU) 2015/1500 végrehajtási határozat módosításáról (HL L 300., 2015.11.17., 31. o.).